pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ปลัดพสุ” เผย 6 ภารกิจด่วนต้องผลักดันให้แล้วเสร็จในช่วง 2 ปีนี้  ย้ำการปรับโครงสร้างกระทรวงฯ  เพื่อรองรับยุทธศาสตร์ Thailand 4.0 และ Industry 4.0
วันพุธที่ 8 พฤศจิกายน 2560
“ปลัดพสุ” เผย 6 ภารกิจด่วนต้องผลักดันให้แล้วเสร็จในช่วง 2 ปีนี้  ย้ําการปรับโครงสร้างกระทรวงฯ  เพื่อรองรับยุทธศาสตร์ Thailand 4.0 และ Industry 4.0
“ปลัดพสุ” เผย 6 ภารกิจด่วนต้องผลักดันให้แล้วเสร็จในช่วง 2 ปีนี้  ย้ําการปรับโครงสร้างกระทรวงฯ เพื่อรองรับยุทธศาสตร์ Thailand 4.0 และ Industry 4.0 ณ ห้องประชุมชุณหะวัณ ชั้น3 สํานักงานปลัดกระทรวงอุตสาหกรรม
วันนี้(7 พ.ย. 60) นายพสุ โลหารชุน ปลัดกระทรวงอุตสาหกรรม พร้อมด้วย นางสาวนิสากร จึงเจริญธรรม รองปลัดกระทรวงอุตสาหกรรมและโฆษกกระทรวงอุตสาหกรรม นายทองชัย ชวลิตพิเชฐ รองปลัดกระทรวงอุตสาหกรรม นายสุรพล ชามาตย์ หัวหน้าผู้ตรวจราชการกระทรวงอุตสาหกรรม และ นงวรวรรณ ชิตอรุณ รองเลขาธิการคณะกรรมการอ้อยและน้ําตาลทราย ร่วมพบปะสื่อมวลชน ณ ห้องประชุมชุณหะวัณ ชั้น3 สํานักงานปลัดกระทรวงอุตสาหกรรม
ปลัดกระทรวงอุตสาหกรรมเปิดเผยถึงภารกิจที่ท้าทายซึ่งจะเร่งผลักดันให้สําเร็จในช่วงปี 2561-2562 ว่า ที่กําหนดไว้เป็น Agenda สําคัญ 6 ด้าน ได้แก่ 1.การส่งเสริมและพัฒนาอุตสาหกรรมเป้าหมาย 2.การส่งเสริมและพัฒนาผู้ประกอบการไปสู่ 4.0 เน้นการพัฒนาผู้ประกอบการให้สามารถปรับตัวและพัฒนาได้ตามการเปลี่ยนแปลงของโลก 3.การส่งเสริมการลงทุนในพื้นที่ EEC และพัฒนานิคมอุตสาหกรรมในพื้นที่ที่มีศักยภาพ 4.การเสริมสร้างสภาพแวดล้อมที่ดี เน้นการพัฒนาที่ยั่งยืนเป็นมิตรกับสิ่งแวดล้อม 5.การพัฒนาระบบฐานข้อมูลแบบบูรณาการในลักษณะ Big Data และ 6.การพัฒนาบุคลากร เน้นการพัฒนาคนให้เป็นมืออาชีพ สามารถให้บริการแก่กลุ่มเป้าหมายตามนโยบายของกระทรวงฯได้
ทั้งนี้ กระทรวงอุตสาหกรรม ได้ปรับโครงสร้างและบทบาทภารกิจใหม่ซึ่งประกาศใช้ตั้งแต่วันที่ 2 ตุลาคม 2560 ซึ่งการปรับโครงสร้างครั้งนี้เพื่อตอบโจทย์ความต้องการของกลุ่มเป้าหมาย โดยการปรับปรุงการแบ่งส่วนราชการอํานาจหน้าที่ของทั้ง 7 หน่วยงานในสังกัดเพื่อให้สอดคล้องกับภารกิจที่เพิ่มขึ้น และเหมาะสมกับสภาพงานที่เปลี่ยนแปลงไป
รัฐบาลไทย-ข่าวทำเนียบรัฐบาล-กรุงไทยสร้างปรากฏการณ์ใหม่ ขายพันธบัตร 200 ล้านบาท หมดใน 99 วินาที ด้วยดิจิทัลแพลตฟอร์ม
วันพฤหัสบดีที่ 25 มิถุนายน 2563
กรุงไทยสร้างปรากฏการณ์ใหม่ ขายพันธบัตร 200 ล้านบาท หมดใน 99 วินาที ด้วยดิจิทัลแพลตฟอร์ม
ธนาคารกรุงไทยปลื้ม ประสบความสําเร็จเกินความคาดหมาย ในการขายพันธบัตรผ่านวอลเล็ต สบม. บนแอปพลิเคชันเป๋าตัง สร้างประวัติศาสตร์หน้าใหม่การซื้อขายพันธบัตรผ่านดิจิทัลแพลตฟอร์มเป็นครั้งแรกของประเทศไทย
ธนาคารกรุงไทยปลื้ม ประสบความสําเร็จเกินความคาดหมาย ในการขายพันธบัตรผ่านวอลเล็ต สบม. บนแอปพลิเคชันเป๋าตัง สร้างประวัติศาสตร์หน้าใหม่การซื้อขายพันธบัตรผ่านดิจิทัลแพลตฟอร์มเป็นครั้งแรกของประเทศไทย เผยเป็นการนําพลานุภาพของระบบดิจิทัลมาสร้างความเป็นธรรมให้กับสังคม ช่วยให้ประชาชนทุกภาคส่วน สามารถเข้าถึงการลงทุนได้อย่างเท่าเทียมและทั่วถึง เตรียมใช้ดิจิทัลแพลตฟอร์ม เป็นช่องทางในการซื้อขายพันธบัตรในอนาคต
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยถึงรายละเอียดการจําหน่ายพันธบัตรออมทรัพย์รุ่นวอลเล็ต สบม. ของกระทรวงการคลัง วงเงินรวม 200 ล้านบาท ผ่านวอลเล็ต สบม. (วอลเล็ตสะสมบอนด์มั่งคั่ง) บนแอปพลิเคชันเป๋าตัง ว่าได้รับการตอบรับอย่างล้นหลามจากประชาชน สามารถจําหน่ายได้หมดภายใน 99 วินาที เฉลี่ยวินาทีละ 2.02 ล้านบาท ยอดลงทุนเฉลี่ย 145,560 บาทต่อคน จํานวนผู้ซื้อทั้งสิ้น 1,374 คน จาก 76 จังหวัดทั่วประเทศ แบ่งเป็นกรุงเทพฯ 45% ต่างจังหวัด 55% เป็นเพศหญิงในสัดส่วน 67% เป็นเพศชาย 33% โดยผู้ซื้อที่อายุน้อยที่สุด 15 ปี อายุมากที่สุด 83 ปี ยอดซื้อน้อยที่สุด 100 บาท มากที่สุด 500,000 บาท ซึ่งสะท้อนให้เห็นว่าดิจิทัลแพลตฟอร์ม เป็นช่องทางที่สอดคล้องกับ New Normal และช่วยสร้างประสบการณ์ใหม่ๆให้กับประชาชน โดยธนาคารจะใช้ช่องทางดังกล่าว สนับสนุนการซื้อขายพันธบัตรรุ่นอื่นๆ ตลอดจนรองรับการซื้อขายพันธบัตรในตลาดรอง
“การจําหน่ายพันธบัตรผ่านวอลเล็ต สบม. บนแอปพลิเคชั่นเป๋าตังในครั้งนี้ เป็นการสนับสนุนระบบการเงินในโลกแห่งอนาคต ซึ่งเป็นการนําพลานุภาพของระบบดิจิทัล มาสร้างความเป็นธรรม โปร่งใส ตรวจสอบได้ ด้วยระบบการจองก่อนได้ก่อน ลดขั้นตอนต่างๆ เพิ่มประสิทธิภาพในการบริหารจัดการการออกพันธบัตร ช่วยให้ประชาชนทุกกลุ่ม ทุกภูมิภาค สามารถจองซื้อได้อย่างเท่าเทียมและทั่วถึง ที่สําคัญทําให้ประชาชนรายย่อยเข้าถึงการลงทุนในพันธบัตรด้วยเงินเริ่มต้นเพียง 100 บาท อีกทั้งยังสนับสนุนให้เยาวชนที่มีอายุตั้งแต่ 15 ปีขึ้นไป มีโอกาสออมเงินเพื่อลงทุน ด้วยขั้นตอนการซื้อขายที่ง่ายดาย สะดวกสบาย และสามารถทําได้ด้วยตนเอง”
ทางด้าน นายภากร ปีตธวัชชัย กรรมการและผู้จัดการตลาดหลักทรัพย์แห่งประเทศไทย ได้ร่วมชื่นชมความสําเร็จในครั้งนี้ โดยกล่าวถึงโครงการ 1 บาทบอนด์ที่สํานักงานบริหารหนี้สาธารณะ ร่วมกับธนาคารกรุงไทยจัดทําขึ้นว่า เป็นนวัตกรรมด้านโครงสร้างพื้นฐานของตลาดทุนที่ทําให้ประชาชนทั่วไป สามารถเข้าถึงการออมเงินได้สะดวก และจะสามารถต่อยอดไปในการออมในตราสารอื่นๆ ได้ในอนาคต ส่วนนายเดช ฐิติวณิช ผู้ช่วยผู้ว่าการ สายระบบข้อสนเทศ ธนาคารแห่งประเทศไทย ได้แสดงความยินดีกับความสําเร็จของกระทรวงการคลัง สํานักงานบริหารหนี้สาธารณะ และธนาคารกรุงไทย ในโอกาสเปิดตัววอลเล็ตสะสมบอนด์มั่งคั่ง ซึ่งเป็นครั้งแรกในประเทศที่ได้นําเทคโนโลยี Blockchain ที่ออกแบบประยุกต์ใหม่ มาใช้ในการขายพันธบัตรออมทรัพย์แบบไร้ใบตราสาร (Scripless) ซึ่งแพลตฟอร์มใหม่นี้จะช่วยนักลงทุน ซื้อพันธบัตรอย่างมีประสิทธิภาพ โปร่งใส และตรวจสอบได้ รวมทั้งสามารถรองรับธุรกรรมที่มีความหลากหลายในอนาคต
รัฐบาลไทย-ข่าวทำเนียบรัฐบาล-บสย.จัดโครงการ CSR “บสย. รักษ์สิ่งแวดล้อม” แปลงขวดน้ำพลาสติก สู่หน้ากากอนามัย ผลิตจากผ้าจีวร [กระทรวงการคลัง]
วันอังคารที่ 14 เมษายน 2563
บสย.จัดโครงการ CSR “บสย. รักษ์สิ่งแวดล้อม” แปลงขวดน้ําพลาสติก สู่หน้ากากอนามัย ผลิตจากผ้าจีวร [กระทรวงการคลัง]
บสย. จัดกิจกรรม CSR “แปลงขวดน้ําพลาสติก สู่หน้ากากอนามัยผลิตจากผ้าจีวร” ในโครงการ “บสย. รักษ์สิ่งแวดล้อม” ส่งมอบวัดจากแดง จ.สมุทรปราการ
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) นําทีมผู้บริหาร เปิดโครงการ “บสย. รักษ์สิ่งแวดล้อม” ภายใต้ชื่อกิจกรรม “บริจาคขวดน้ําพลาสติก เพื่อผลิตจีวร” ซึ่งเป็นโครงการด้านการแสดงความรับผิดชอบต่อสังคมของ บสย. (CSR) ประจําปี 2563 เพื่อรณรงค์และส่งเสริมให้พนักงาน บสย. มีส่วนร่วมในการลดปัญหาสิ่งแวดล้อม เห็นประโยชน์ของการใช้พลาสติกอย่างคุ้มค่า ลดปริมาณขยะประเภทขวดน้ําพลาสติก และตระหนักในการลดใช้พลาสติกภายในองค์กร
สําหรับกิจกรรม “บริจาคขวดน้ําพลาสติก เพื่อผลิตจีวร” เริ่มขึ้นในเดือนมีนาคม 2563 ที่ผ่านมาระยะเวลาสิ้นสุดโครงการเดือนธันวาคม 2563 โดยการแปลงขวดน้ําพลาสติกเป็นผ้าจีวร จากนั้นนําผ้าจีวรมาผลิตเป็นหน้ากากอนามัย โดย บสย.จะส่งมอบขวดน้ําพลาสติกให้วัดจากแดง จ.สมุทรปราการ เพื่อนําไปส่งต่อให้วิสาหกิจชุมชนวัดจากแดง นําขวดพลาสติกเข้าสู่กระบวนรีไซเคิล นําขวดมาแปรรูปเป็นวัตถุดิบ (โพลีเอสเตอร์) ในการผลิตผ้าจีวร ปั่นเป็นเส้นใยสําเร็จรูป เพื่อทอเป็นผืนผ้านําไปตัดเย็บเป็นจีวร สําหรับพระภิกษุสงฆ์ต่อไป โดยขยะขวดพลาสติก 60 ขวด สามารถผลิตผ้าจีวรได้ 1 ผืน
“ที่ผ่านมา บสย. มีการทํากิจกรรม CSR อย่างต่อเนื่อง ปีที่แล้วเรารณรงค์เรื่องการใช้ถุงผ้า เพื่อปลูกจิตสํานึกลดการใช้ถุงพลาสติกอย่างจริงจัง ปี 2563 บสย. รณรงค์ต่อเนื่องให้ลดการใช้พลาสติก และส่งเสริมการมีส่วนร่วมนําขวดพลาสติกมาบริจาค เพื่อส่งมอบให้ทางวัดนําไปรีไซเคิล ใช้ผลิตผ้าจีวร ซึ่งผ้าจีวรนี้จะมีการนําไปผลิตเป็นหน้ากากอนามัย และบริจาคให้กับทางพระสงฆ์ต่อไป โครงการนี้ไม่ใช่แค่การรณรงค์พร้อมปลูกจิตสํานึกให้กับพนักงานเท่านั้น แต่เป็นการส่งเสริมและทํานุบํารุงพุทธศาสนา ควบคู่ไปกับการช่วยสร้างสังคมให้เข้มแข็งและเติบโตอย่างยั่งยืน ” ดร.รักษ์ กล่าว
รัฐบาลไทย-ข่าวทำเนียบรัฐบาล-ไทย – ภูฏาน ส่งเสริมความสัมพันธ์ระหว่างกัน
วันพุธที่ 13 มิถุนายน 2561
ไทย – ภูฏาน ส่งเสริมความสัมพันธ์ระหว่างกัน
ผลักดันความร่วมมือด้านการค้าการลงทุนและการท่องเที่ยวระหว่างกัน โดยตั้งเป้าเพิ่มมูลค่าการค้าให้มากขึ้น
2 มิ.ย. 2561
ไทย – ภูฏาน ส่งเสริมความสัมพันธ์ระหว่างกัน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลไทยและภูฏานผลักดันความร่วมมือด้านการค้าการลงทุนและการท่องเที่ยวระหว่างกัน โดยตั้งเป้าเพิ่มมูลค่าการค้าให้มากขึ้น โดยปัจจุบันมีผู้ประกอบการไทยไปทําธุรกิจด้านที่พักโรงแรมในเมืองสําคัญของภูฏานแล้ว และจะมีการลงทุนในกิจการก่อสร้างอีกในอนาคต นอกจากนี้ ทั้งสองประเทศจะส่งเสริมการท่องเที่ยวให้นักท่องเที่ยวเลือกเดินทางมายังประเทศไทยและไปต่อที่ภูฏาน หรือไปภูฏานแล้วเดินทางต่อมายังประเทศไทย ทั้งนี้ ไทยและภูฏานมีความสัมพันธ์ที่ดีตั้งแต่ระดับพระราชวงศ์จนถึงประชาชนและจะพัฒนาต่อไปอย่างมั่นคง โดยภูฏานเชื่อมั่นในพัฒนาการของประเทศไทยและขอบคุณที่ให้การสนับสนุนโครงการความร่วมมือต่าง ๆ เช่น การพัฒนาทรัพยากรมนุษย์ และการสาธารณสุข เป็นต้น
รัฐบาลไทย-ข่าวทำเนียบรัฐบาล-คกก.ควบคุมการบริโภคยาสูบฯ เตรียมยกระดับโครงการ 3 ล้าน 3 ปี เลิกบุหรี่เทิดไท้องค์ราชันเป็นนโยบายภาครัฐ
วันพฤหัสบดีที่ 27 เมษายน 2560
คกก.ควบคุมการบริโภคยาสูบฯ เตรียมยกระดับโครงการ 3 ล้าน 3 ปี เลิกบุหรี่เทิดไท้องค์ราชันเป็นนโยบายภาครัฐ
คณะกรรมการควบคุมการบริโภคยาสูบแห่งชาติ เตรียมยกโครงการ 3 ล้าน 3 ปี เลิกบุหรี่เทิดไท้องค์ราชัน นโยบายสําคัญภาครัฐ ให้เจ้าหน้าที่สาธารณสุขและ อสม.เป็นต้นแบบของการเลิกบุหรี่ พร้อมทั้งเตรียมผลักดันยาที่เกี่ยวข้องกับการเลิกบุหรี่เข้าบัญชียาหลักแห่งชาติ
วันนี้(27 เมษายน 2560) ที่กระทรวงสาธารณสุข จ.นนทบุรี นายแพทย์ธวัช สุนทราจารย์ ที่ปรึกษารัฐมนตรีว่าการกระทรวงสาธารณสุข ให้สัมภาษณ์ภายหลังการประชุมคณะกรรมการควบคุมการบริโภคยาสูบแห่งชาติ ครั้งที่ 1/2560 ว่า การประชุมวันนี้มีเรื่องพิจารณาที่สําคัญคือ การดําเนินงานโครงการ 3 ล้าน 3 ปี เลิกบุหรี่ทั่วไทย เทิดไท้องค์ราชัน ซึ่งเป็นโครงการที่รับผิดชอบร่วมกันหลายหน่วยงานทั้งภาครัฐและประชาชน เน้นให้กลุ่มเป้าหมาย 3 ล้านคน เลิกบุหรี่ใน 3 ปี ทั้งนี้จากการประเมินตั้งแต่เริ่มโครงการเมื่อเดือนมิถุนายน 2559 จนถึงปัจจุบันมีผู้เลิกบุหรี่แล้ว 3 แสนคน หากว่าอัตราการเลิกยังเท่าเดิมจะต้องใช้เวลาถึง 10 ปีเพื่อให้ได้ครบตามเป้าหมาย
ดังนั้นได้เร่งรัดการดําเนินโครงการนี้เพื่อให้ได้ผู้ที่เลิกบุหรี่ตามเป้าหมาย ซึ่งเหลือระยะเวลาการดําเนินงานประมาณ 2 ปี โดยมีการปรับการดําเนินงานดังนี้1.ปรับการดําเนินงานโครงการดังกล่าวให้เป็นนโยบายของกระทรวงสาธารณสุขใช้กลไกการบริหารของภาครัฐ ซึ่งจะมีการสั่งการเชิงนโยบายไปยังผู้ตรวจราชการเพื่อนํานโยบายเรื่องนี้เชื่อมต่อระบบไปยังจังหวัด อําเภอ จนถึงหมู่บ้าน ให้เจ้าหน้าที่ของกระทรวงสาธารณสุขเลิกบุหรี่เป็นแบบอย่างให้กับประชาชน ซึ่งกลไกดังกล่าวสามารถทํางานในเรื่องสุขภาพได้สําเร็จลุล่วง
2.ให้ อสม.เป็นแบบต้นแบบในการเลิกบุหรี่ให้กับประชาชนทั่วไป โดยมอบให้กรมสนับสนุนบริการสุขภาพดําเนินการ 3.ส่วนเรื่องยาช่วยเลิกบุหรี่ เช่น ยาทดแทนนิโคติน ยาคลายเครียด เป็นต้น จะหารือกับ สปสช.เพื่อผลัดดันให้ยาดังกล่าวเข้าสู่บัญชียาหลักแห่งชาติให้สามารถเบิกจ่ายยานี้ได้ จะช่วยให้มีการเลิกบุหรี่ได้มากขึ้น นายแพทย์ธวัช กล่าว
******************* 27 เมษายน 2560
รัฐบาลไทย-ข่าวทำเนียบรัฐบาล-ก.แรงงาน รับมอบถุงซิปจากภาคเอกชน 102,000 ชิ้น ใช้ประโยชน์ในราชการร่วมสู้โควิด - 19 [กระทรวงเเรงงาน]
วันพฤหัสบดีที่ 16 เมษายน 2563
ก.แรงงาน รับมอบถุงซิปจากภาคเอกชน 102,000 ชิ้น ใช้ประโยชน์ในราชการร่วมสู้โควิด - 19 [กระทรวงเเรงงาน]
กระทรวงแรงงาน รับมอบผลิตภัณฑ์ถุงซิปพลาสติกภายใต้แบรนด์ฮีโร่ จํานวน 102,000 ชิ้น เพื่อใช้ประโยชน์ในราชการให้แก่ข้าราชการ เจ้าหน้าที่ หน่วยงานในสังกัดกระทรวงแรงงานและอาสาสมัครแรงงาน ใช้บรรจุสิ่งของเอนกประสงค์เพื่อป้องกันการแพร่ระบาดของไวรัส COVID -19
เมื่อวันที่ 16 เมษายน 2563 เวลา 09.30 น.หม่อมราชวงศ์จัตุมงคล โสณกุล รัฐมนตรีว่าการกระทรวงแรงงานเป็นประธานรับมอบผลิตภัณฑ์ถุงซิปพลาสติก จํานวน 102,000 ชิ้น
จากนายทวี จุลศักดิ์ศรีสกุล กรรมการบริษัท คิงส์แพ็ค อินดัสเตรียล จํากัด ผู้จัดจําหน่ายผลิตภัณฑ์พลาสติก ภายใต้แบรนด์ “HERO” ณ ห้องจัตุมงคล ชั้น 6 อาคารกระทรวงแรงงาน โดยมี ผู้บริหารระดับสูงกระทรวงแรงงาน เข้าร่วมในครั้งนี้ด้วย เพื่อใช้ประโยชน์ในราชการให้แก่ข้าราชการและเจ้าหน้าที่ หน่วยงานในสังกัดกระทรวงแรงงานและอาสาสมัครแรงงาน สามารถใช้บรรจุสิ่งของเอนกประสงค์ได้ทั้งเงิน เจลแอลกอฮอล์ขนาดพกพา และหน้ากากอนามัย เพื่อป้องกันการแพร่ระบาดของไวรัส COVID -19 ได้
รัฐบาลไทย-ข่าวทำเนียบรัฐบาล-รมว.เกษตรฯ สั่งเร่งตรวจสอบติดตามปัญหาการใช้ยางพาราในหน่วยงานรัฐ
วันจันทร์ที่ 26 พฤศจิกายน 2561
รมว.เกษตรฯ สั่งเร่งตรวจสอบติดตามปัญหาการใช้ยางพาราในหน่วยงานรัฐ
รมว.เกษตรฯ สั่งเร่งตรวจสอบติดตามปัญหาการใช้ยางพาราในหน่วยงานรัฐ
นายกฤษฎาบุญราชรัฐมนตรีว่าการกระทรวงเกษตรและสหกรณ์เปิดเผยว่าตามที่รัฐบาลได้มีนโยบายสนับสนุนให้หน่วยงานภาครัฐใช้ยางพาราและขณะนี้องค์กรปกครองส่วนท้องถิ่น(อปท.)หลายแห่งได้เริ่มสนองนโยบายดังกล่าวโดยได้ใช้งบประมาณของอปท.ไปจัดทําโครงการทําถนนด้วยยางพาราขณะเดียวกันมีรายงานว่าการใช้งบประมาณของอปท.บางแห่งยังมีปัญหาการอนุมัติหรือการใช้จ่ายตามระเบียบว่าด้วยการงบประมาณของอปท.นั้นจึงได้สั่งการให้หน่วยงานที่เกี่ยวข้องเร่งตรวจสอบติดตามปัญหาการใช้ยางพาราในหน่วยงานภาครัฐดังนี้ 1.ให้เกษตรและสหกรณ์จังหวัดและการยางแห่งประเทศไทยจังหวัดประสานงานกับท้องถิ่นจังหวัดเพื่อสอบถามเจ้าหน้าที่อปท.ในพื้นที่ถึงการจัดทําโครงการใช้ยางพาราของอปท.ที่กําลังจะเริ่มดําเนินการหรือดําเนินการไปแล้วนั้นมีปัญหาอุปสรรคเรื่องการอนุมัติการใช้งบประมาณตามระเบียบกฎหมายในเรื่องใดหรือไม่พร้อมทั้งให้ลงไปตรวจสอบติดตามการทําถนนหรือโครงการใช้ยางพาราในโครงการอื่นๆในพื้นที่ว่ามีปัญหาในการจัดซื้อน้ํายางจากเกษตรกรหรือไม่รวมทั้งมีความก้าวหน้าอย่างไรพร้อมทั้งให้รายงานปัญหาอุปสรรคและความก้าวหน้าให้เกษตรและสหกรณ์ส่วนกลางทราบทุกระยะ
2.ให้ปลัดกระทรวงเกษตรฯและการยางแห่งประเทศไทยประสานกับกรมส่งเสริมการปกครองท้องถิ่นและกรมบัญชีกลางเพื่อหารือในแนวทางการแก้ไขปัญหาให้หน่วยปฎิบัติในพื้นที่โดยเร็ว3.ให้ปลัดกระทรวงเกษตรฯประสานงานกับกระทรวงคมนาคมกรมทางหลวงและกรมทางหลวงชนบทหรือหน่วยรัฐอื่นๆเพื่อหารือให้พิจารณาสนับสนุนการใช้ยางพาราในถนนสายรองต่างๆทั่วประเทศโดยใช้งบประมาณเหลือจ่ายปี2561หรือปี2562หรืองบประมาณกลางปี4.ให้เกษตรและสหกรณ์จังหวัดประสานงานกับสํานักงานจังหวัดเพื่อขอให้พิจารณาเสนอผู้ว่าจังหวัดพิจารณาสนับสนุนให้ใช้เงินงบประมาณเหลือจ่ายจากงบประมาณพัฒนาจังหวัดหรือกลุ่มจังหวัดมาใช้ในโครงการการใช้ยางพาราในหน่วยงานภาครัฐตามนโยบายของรัฐบาลอีกทางหนึ่งด้วยและ5.ให้ผู้ตรวจราชการกระทรวงเกษตรฯทุกเขตออกตรวจติดตามการดําเนินงานตามโครงการใช้ยางพาราในหน่วยงานรัฐในพื้นที่จังหวัดตามข้อ1-4อย่างใกล้ชิดทั้งนี้ให้ถือว่าการตรวจราชการตามโครงการนี้เป็นเรื่องสําคัญเร่งด่วนที่ต้องให้ความสําคัญเป็นกรณีพิเศษด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีมอบโอวาทนักเรียนโครงการ “พี่ทหารสานฝัน สู่ทำเนียบรัฐบาล” หวังให้เด็กรู้ทันการเปลี่ยนแปลง รู้รักสามัคคี กตัญญูต่อพ่อแม่
วันศุกร์ที่ 9 พฤศจิกายน 2561
นายกรัฐมนตรีมอบโอวาทนักเรียนโครงการ “พี่ทหารสานฝัน สู่ทําเนียบรัฐบาล” หวังให้เด็กรู้ทันการเปลี่ยนแปลง รู้รักสามัคคี กตัญญูต่อพ่อแม่
นายกรัฐมนตรีมอบโอวาทและพบเด็กนักเรียนโครงการ “พี่ทหารสานฝัน สู่ทําเนียบรัฐบาล”
วันนี้ (8 พ.ย 61) เวลา 13.30 น. ณ ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีมอบโอวาทและพบเด็กนักเรียนโครงการ “พี่ทหารสานฝัน สู่ทําเนียบรัฐบาล” รุ่นที่ 5 ประจําปี 2561 โดยมี พลเอก วิลาศ อรุณศรี เลขาธิการนายกรัฐมนตรีเข้าร่วม
สําหรับโครงการ “พี่ทหารสานฝันสู่ทําเนียบรัฐบาล” รุ่นที่ 5 ประจําปี 2561 จัดโดย กองพลทหารราบที่ 6 กองกําลังสุรนารี และกองอํานวยการรักษาความมั่นคงภายในภาค 2 ส่วนแยก 2 มีวัตถุประสงค์เพื่อให้นักเรียนระดับชั้นมัธยมศึกษาปีที่ 4 ถึงระดับชั้นมัธยมศึกษาปีที่ 6 ในพื้นที่ 9 จังหวัด ภาคตะวันออกเฉียงเหนือตอนล่าง ที่มีผลการเรียนดี มีความประพฤติดี จํานวน 350 คน เข้าทัศนศึกษา ณ ทําเนียบรัฐบาล ซึ่งเป็นสถานที่ปฏิบัติราชการของนายกรัฐมนตรี ที่เด็กนักเรียนหลายคนใฝ่ฝัน อยากมีโอกาสเข้าไปทัศนศึกษาเยี่ยมชม เพื่อเก็บเกี่ยวประสบการณ์ เปิดโลกทัศน์ที่กว้างขึ้น และสร้างแรงบันดาลใจ ในการพัฒนาแนวคิดและการศึกษาตลอดจนการวางรากฐานที่ดีในอนาคต
โอกาสนี้ นายกรัฐมนตรีได้กล่าวแสดงความยินดีที่ได้พบกับเยาวชนโครงการ “พี่ทหารสานฝันสู่ทําเนียบรัฐบาล” ซึ่งเยาวชนเหล่านี้จะเป็นอนาคตของชาติต่อไป พร้อมกล่าวมอบนโยบายตอนหนึ่งว่า ประเทศไทยกําลังเปลี่ยนแปลงเข้าสู่ยุคปฏิวัติอุตสาหกรรมครั้งที่ 4 มีการเปลี่ยนแปลงด้านเทคโนโลยี เด็กและเยาวชนต้องรู้เท่าทันการเปลี่ยนแปลง โดยตนเองได้มีการเรียนรู้เทคโนโลยีมากขึ้นมี ใช้สื่อสังคมออนไลน์ ไม่ว่าจะเป็น Facebook และ Instagram เพื่อสร้างการรับรู้ความเข้าใจต่อประชาชน ทั้งนี้ เด็ก ๆ เยาวชนต้องใช้เทคโนโลยีในทางที่เกิดประโยชน์ในทางสร้างสรรค์ให้มากที่สุด และสิ่งที่สําคัญต้องรู้รักสามัคคี ซึ่งประเทศไทยมีธรรมชาติที่สวยงาม มีอาหารอร่อย ราคาถูก มีรอยยิ้มพิมพ์ใจเป็นสัญลักษณ์ของคนไทย เพราะฉะนั้นเราต้องร่วมกันรักษาสิ่งที่ดีงานเหล่านี้เอาไว้ให้ประเทศสวยงามน่าอยู่เสมอ รวมถึงเพื่อภาพลักษณ์ที่ดีต่อการท่องเที่ยวของประเทศไทยด้วย
นอกจากนี้ จะต้องมีความกตัญญูต่อพ่อแม่ ซึ่งเป็นสิ่งที่สําคัญ ต้องดูแลช่วยเหลือเท่าที่จะทําได้ รู้จักแบ่งเบาภาระ เมื่อพ่อแม่แก่ชราต้องเลี้ยงดู ปัจจุบันสังคมไทยกําลังเข้าสู่สังคมผู้สูงอายุ ต้องอาศัยคนในครอบครัวช่วยเหลือซึ่งกันและกัน พร้อมกับขอให้เด็กนักเรียนดูแลสุขภาพให้แข็งแรง รับประทานอาหารที่มีประโยชน์ ให้ครบ 5 หมู่ และออกกําลังกายอยู่สม่ําเสมอให้ร่างกายแข็งแรงเพื่อเป็นกําลังของชาติต่อไป
จากนั้น นายกรัฐมนตรีได้ถ่ายรูปร่วมกับเด็ก ๆ ที่เข้าร่วมโครงการ โดยตัวแทนเด็กได้มอบภาพวาดนายกรัฐมนตรีเพื่อแสดงความขอบคุณ หลังจากนั้น คณะทํางานเยี่ยมชมทําเนียบรัฐบาลได้พาเด็ก ๆ เยี่ยมชมทําเนียบรัฐบาลตามสถานที่สําคัญต่าง ๆ ภายในทําเนียบรัฐบาล
-------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองนายกฯ อนุทินรับมอบกรมธรรม์ประกันภัยคุ้มครองโรคติดเชื้อไวรัสโคโรนา 2019             (COVID-19) แก่บุคลากรทางการแพทย์ จำนวน 70,000 ฉบับ วงเงินความคุ้มครอง 3,500 ล้านบาท
วันศุกร์ที่ 6 มีนาคม 2563
รองนายกฯ อนุทินรับมอบกรมธรรม์ประกันภัยคุ้มครองโรคติดเชื้อไวรัสโคโรนา 2019             (COVID-19) แก่บุคลากรทางการแพทย์ จํานวน 70,000 ฉบับ วงเงินความคุ้มครอง 3,500 ล้านบาท
รองนายกฯ อนุทินรับมอบกรมธรรม์ประกันภัยคุ้มครองโรคติดเชื้อไวรัสโคโรนา 2019      (COVID-19) แก่บุคลากรทางการแพทย์ จํานวน 70,000 ฉบับ วงเงินความคุ้มครอง 3,500 ล้านบาท
วันนี้ (6 มีนาคม 2563) เวลา 08.30 น. ณ ตึกบัญชาการ 1 ห้องประชุม 301 ทําเนียบรัฐบาล นางสาวไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข รับมอบกรมธรรม์ประกันภัย เพื่อส่งมอบให้แก่บุคลากรทางการแพทย์ในสังกัดกระทรวงสาธารณสุข  จํานวน 70,000 ฉบับ เบี้ยประกันภัย จํานวน 7 ล้านบาท โดยมีวงเงินความคุ้มครองรวมทั้งสิ้น จํานวน 3,500 ล้านบาท จากดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (เลขาธิการ คปภ.) เพื่อมอบกรมธรรม์ประกันภัยคุ้มครองโรคติดเชื้อไวรัสโคโรนา 2019 (COVID-19) โดยมีระยะเวลาความคุ้มครองตั้งแต่วันที่แจ้งรายชื่อ ถึงวันที่ 30 มิ.ย. 2563 กรณีเจ็บป่วยโรคติดเชื้อไวรัสโคโรนา 2019 (COVID-19) หรือติดเชื้อไวรัสโคโรนา บริษัทผู้รับประกันภัยจะจ่ายตามความคุ้มครองทันที่ที่ตรวจพบ จํานวน 50,000 บาทต่อคน
รองโฆษกประจําสํานักนายกรัฐมนตรีเผยว่า รองนายกรัฐมนตรีขอบคุณที่ผู้ประกอบธุรกิจประกันภัยได้มอบกรมธรรม์ประกันเชื้อไวรัสโคโรนาสายพันธุ์ใหม่ 2019 ให้แก่บุคลากรทางการแพทย์ที่เสียสละทํางานอย่างหนักในการดูแลรักษาผู้ป่วยจากเชื้อไวรัสฯ ซึ่งทุกคนทํางานสุดความสามารถ เพื่อลดการแพร่กระจายไปในวงกว้าง จะเห็นว่าคนไทยจะไม่ทิ้งกันทุกภาคส่วนได้ร่วมมือกันเป็นอย่างดี ถือเป็นขวัญและกําลังใจของผู้ปฏิบัติงาน ขอยืนยันว่าจะไม่ใช้กรมธรรม์ฟุ่มเฟื่อยอย่างแน่นอน เพราะทุกคนที่ทํางานสัมผัสผู้ป่วยได้รับการแนะแนวและฝึกฝนเป็นอย่างดี ในการนําตัวเองออกห่างจากเชื้อให้มากที่สุด ซึ่งโอกาสน้อยที่เจ้าหน้าที่จะได้รับเชื้อเหล่านั้น ทั้งนี้ รองนายกรัฐมนตรี ยังกล่าวว่า นายกรัฐมนตรีติดตามสถานการณ์การติดเชื้อและแพร่ระบาดของ COVID-19 ด้วยความห่วงใยพี่น้องคนไทยทุกคน ถือเป็นวาระสําคัญที่ต้องดําเนินการอย่างเร่งด่วนพร้อมมอบนโยบายในการปฏิบัติงานในการแก้ไขปัญหาเหล่านี้ให้แก่ผู้ปฏิบัติงานด้วย
-----------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- “ยุติธรรม” จัดงานรวมพลยุติธรรมชุมชนชายแดนใต้ นำความสงบสุขสู่ชุมชน
วันอังคารที่ 19 กันยายน 2560
“ยุติธรรม” จัดงานรวมพลยุติธรรมชุมชนชายแดนใต้ นําความสงบสุขสู่ชุมชน
นางกรรณิการ์ แสงทอง รองปลัดกระทรวงยุติธรรม เป็นประธานเปิดงาน “รวมพลศูนย์ยุติธรรมชุมชน รวมใจคนยุติธรรม”
เมื่อวันจันทร์ที่ ๑๘ กันยายน ๒๕๖๐ เวลา ๐๙.๓๐ น.
ณ โรงแรมหรรษา เจบี อําเภอหาดใหญ่ จังหวัดสงขลา
นางกรรณิการ์ แสงทอง รองปลัดกระทรวงยุติธรรม
เป็นประธานเปิดงาน “รวมพลศูนย์ยุติธรรมชุมชน รวมใจคนยุติธรรม”
เพื่อเป็นเวทีแลกเปลี่ยนเรียนรู้ประสบการณ์งานยุติธรรมชุมชน
ระหว่างกระทรวงยุติธรรมกับเครือข่ายยุติธรรมชุมชนในพื้นที่จังหวัดชายแดนภาคใต้
รวมทั้งการนําเครือข่ายยุติธรรมชุมชน และศูนย์ยุติธรรมชุมชน เป็นกลไกภาคประชาชน
ที่จะช่วยเสริมสร้างความรู้ ความเข้าใจเกี่ยวกับกฎหมายและกระบวนการยุติธรรม
การไกล่เกลี่ยระงับข้อพิพาท การรับเรื่องราวร้องทุกข์ร้องเรียน
ตลอดจนแก้ไขปัญหาและส่งเสริมศักยภาพ
สร้างความเข้มแข็งให้กับการดูแลความสงบเรียบร้อยของชุมชนตนเองได้
โดยมี ยุติธรรมจังหวัด ประธานศูนย์ยุติธรรมชุมชน กรรมการศูนย์ยุติธรรมชุมชน
เจ้าหน้าที่ศูนย์ยุติธรรมชุมชน และเจ้าหน้าที่สํานักงานยุติธรรมจังหวัด
ในพื้นที่จังหวัดปัตตานี ยะลา นราธิวาส สงขลา และสตูล
จํานวน ๕๐๐ คน เข้าร่วมฯ
ในโอกาสนี้ รองปลัดกระทรวงยุติธรรม กล่าวว่า ในพื้นที่จังหวัดชายแดนภาคใต้นั้น
งานของศูนย์ยุติธรรมชุมชนและเครือข่ายยุติธรรมชุมชนมีความสําคัญอย่างมาก
เพราะเป็นส่วนสําคัญที่จะส่งเสริมให้ประชาชนที่ได้รับความเดือดร้อน
สามารถเข้าถึงความเป็นธรรมและการช่วยเหลือจากหน่วยงานภาครัฐผ่านแนวคิดยุติธรรมชุมชน
ที่เน้นให้ชุมชนเข้ามามีส่วนร่วมกับภาครัฐในการแก้ไขปัญหาของชุมชนด้วยตนเอง
โดยให้ประชาชนในพื้นที่ร่วมคิด ร่วมทํา ร่วมตัดสินใจ ร่วมมือกันก้าวเดินไปบนเส้นทางยุติธรรมชุมชน
เพื่อทําให้สังคมสันติสุขเกิดขึ้นในพื้นที่จังหวัดชายแดนภาคใต้ได้อย่างแท้จริง
รัฐบาลไทย-ข่าวทำเนียบรัฐบาล-รัฐบาลไทยพร้อมร่วมมือกับ FAO อย่างแข็งขัน เพื่อบรรลุเป้าหมายการพัฒนาที่ยั่งยืน
วันจันทร์ที่ 17 กุมภาพันธ์ 2563
รัฐบาลไทยพร้อมร่วมมือกับ FAO อย่างแข็งขัน เพื่อบรรลุเป้าหมายการพัฒนาที่ยั่งยืน
รัฐบาลไทยพร้อมร่วมมือกับ FAO อย่างแข็งขัน เพื่อบรรลุเป้าหมายการพัฒนาที่ยั่งยืน
วันนี้ (17 กุมภาพันธ์ 2563) เวลา 11.30 น. ณ ห้องสีม่วง ตึกไทยคู่ฟ้า ทําเนียบรัฐบาล นายฉู ตงหยู (Mr. Qu Dongyu) ผู้อํานวยการใหญ่องค์การอาหารและเกษตรแห่งสหประชาชาติ (Director of Food and Agriculture Organization of United Nation: FAO) เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เนื่องในโอกาสเข้ารับตําแหน่งใหม่ สรุปสาระสําคัญ ดังนี้
นายกรัฐมนตรีกล่าวต้อนรับและแสดงความยินดีกับผู้อํานวยการใหญ่ FAO ในโอกาสเข้ารับตําแหน่งใหม่ โดยยืนยันความพร้อมของไทยที่จะทํางานร่วมกับ FAO อย่างใกล้ชิด เพื่อบรรลุเป้าหมายการพัฒนาที่ยั่งยืนของสหประชาชาติ ซึ่งจะเป็นประโยชน์ต่อประเทศชาติ และภูมิภาคต่อไป พร้อมทั้งขอบคุณต่อการสนับสนุนของ FAO ในการจัดตั้งวันดินโลก ในวันที่ 5 ธันวาคมของทุกปี เพื่อเป็นการเทิดพระเกียรติพระบาทสมเด็จพระเจ้าอยู่หัวฯ รัชกาลที่ 9 ด้วย
ผู้อํานวยการใหญ่ FAO แสดงความชื่นชมบทบาทที่สร้างสรรค์ของไทยในฐานะประธานอาเซียนประจําปี 2562 และขอบคุณไทยที่ให้การสนับสนุน FAO มาโดยตลอด พร้อมทั้งขอให้ไทยพิจารณาการเป็นเจ้าภาพจัดการประชุมสมัชชา FAO ประจําภูมิภาคเอเชียและแปซิฟิก ครั้งที่ 35 ซึ่งนายกรัฐมนตรีจะมอบหมายให้กระทรวงเกษตรและสหกรณ์ไปหารือในประเด็นที่เกี่ยวข้องต่อไป
ทั้งสองฝ่ายได้แลกเปลี่ยนความคิดเห็นเกี่ยวกับประเด็นข้อริเริ่ม Hand in Hand Initiatives (HIHI) ซึ่งเป็นกลไกในการบรรลุเป้าหมายการพัฒนาที่ยั่งยืนของสหประชาชาติ โดยผู้อํานวยการใหญ่ FAO ขอให้ไทยสนับสนุนประเทศเป้าหมายในภูมิภาคที่มีอัตราความยากจนและความหิวโหยในระดับสูง ให้จับคู่กับประเทศที่มีศักยภาพในการช่วยเหลือ ซึ่งนายกรัฐมนตรียินดีให้การสนับสนุนหลักการของข้อริเริ่มนี้ เพื่อให้เกิดการขับเคลื่อนการดําเนินงานเพื่อแก้ปัญหาดังกล่าวอย่างเป็นรูปธรรม
ในการนี้ นายกรัฐมนตรีได้ฝากให้ FAO พิจารณาเรื่องการเพิ่มมูลค่าสินค้าเกษตรของไทย เนื่องจากไทยเป็นประเทศเกษตรกรรม การเพิ่มมูลค่าสินค้าจะช่วยลดความเหลื่อมล้ําและกระจายรายได้แก่ประชาชน ทั้งนี้ผู้อํานวยการใหญ่ FAO ได้ให้ข้อคิดเห็นว่าควรมีข้อริเริ่มในด้านนโยบายใหม่ๆ การทําฟาร์มดิจิทัล รวมทั้งแปรรูปสินค้าเกษตร เพื่อปรับเปลี่ยนสินค้าเกษตรในรูปแบบเดิมให้เป็นสินค้าเกษตรเชิงพาณิชย์และสามารถแข่งขันได้ในตลาดโลกต่อไป
รัฐบาลไทย-ข่าวทำเนียบรัฐบาล-ผลการจัดเก็บรายได้รัฐบาลสุทธิในช่วง 2 เดือนแรกของปีงบประมาณ 2563 (ตุลาคม – พฤศจิกายน 2562)
วันพุธที่ 25 ธันวาคม 2562
ผลการจัดเก็บรายได้รัฐบาลสุทธิในช่วง 2 เดือนแรกของปีงบประมาณ 2563 (ตุลาคม – พฤศจิกายน 2562)
ผลการจัดเก็บรายได้รัฐบาลสุทธิในช่วง 2 เดือนแรกของปีงบประมาณ 2563 (ตุลาคม – พฤศจิกายน 2562) รัฐบาลจัดเก็บรายได้สุทธิ จํานวน 413,589 ล้านบาท สูงกว่าประมาณการตามเอกสารงบประมาณ 6,349 ล้านบาท หรือร้อยละ 1.6
ผลการจัดเก็บรายได้รัฐบาลสุทธิในช่วง 2 เดือนแรกของปีงบประมาณ 2563 (ตุลาคม – พฤศจิกายน 2562)
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยผลการจัดเก็บรายได้รัฐบาลสุทธิในช่วง 2 เดือนแรกของปีงบประมาณ 2563 (ตุลาคม – พฤศจิกายน 2562) รัฐบาลจัดเก็บรายได้สุทธิ จํานวน 413,589 ล้านบาท สูงกว่าประมาณการตามเอกสารงบประมาณ 6,349 ล้านบาท หรือร้อยละ 1.6 และสูงกว่าช่วงเดียวกันของปีก่อน 18,655 ล้านบาท หรือร้อยละ 4.7 โดยการนําส่งรายได้ของรัฐวิสาหกิจและการจัดเก็บรายได้ของกรมสรรพากร สูงกว่าประมาณการ จํานวน 4,744 และ 3,006 ล้านบาท หรือร้อยละ 7.5 และ 1.2 ตามลําดับ
Government’s Net Revenue Collection: The First 2 Months of Fiscal Year 2020 (October – November 2019)
Mr. Lavaron Sangsnit, Director-General of the Fiscal Policy Office and Spokesperson of the Ministry of Finance, stated that the government’s net revenue collection in the first 2 months of fiscal year 2020 (October – November 2019), was 413,589 million baht, which was 6,349 million baht or 1.6% higher than revenue target and 18,655 million baht or 4.7% higher than the same period of last year. Remittances from State-owned Enterprises and revenue collection of Revenue Department exceeded target by 4,744 and 3,006 million baht or 7.5% and 1.2% respectively.
https://bit.ly/2PRKXcR
https://bit.ly/2PUJz9q